กสิกรค้ำส่งออกชำระค่าสินค้าไออาร์พีซีเต็มที่
กสิกรไทย บุกค้ำประกันการส่งออก รับประกันความเสี่ยงชำระค่าสินค้าให้ไออาร์พีซี 100%
28 ธ.ค. 2554

กสิกรไทย บุกค้ำประกันการส่งออก รับประกันความเสี่ยงชำระค่าสินค้าให้ไออาร์พีซี 100% 
นายปรีดี ดาวฉาย รองกรรมการผู้จัดการอาวุโส ธนาคารกสิกรไทย เปิดเผยว่า ธนาคารได้ลงนามร่วมมือนวัตกรรมการเงินกับ บริษัท ไออาร์พีซี รับประกันความเสี่ยง การส่งออกสินค้า โดยจะได้รับความคุ้มครองการชำระค่าสินค้า (Non Payment) เต็ม 100% ของมูลค่าการส่งออก พร้อมทั้งการใช้ระยะเวลาการจ่ายค่าสินไหมทดแทนไม่เกิน 90 วัน นับจากวันครบกำหนดชำระเงิน ทั้งยังสามารถคัดเลือกคู่ค้าที่ต้องการให้ทางธนาคารรับประกันได้อีกด้วย 
บริการดังกล่าวจะให้ความคุ้มครองการชำระเงินค่าสินค้าจากคู่ค้าในทันทีที่สินค้าได้ส่งออกจากท่าเทียบเรือจนกระทั่งได้ส่งมอบสู่คู่ค้าปลายทาง ช่วยเสริมสร้างความมั่นใจให้กับผู้ส่งออกในการดำเนินธุรกิจอย่างไร้กังวล เพิ่มพูนศักยภาพการแข่งขันในเวทีการค้าระดับสากลจนสามารถขยายตลาดไปยังคู่ค้าใหม่ๆ เพิ่มขึ้น
บริการประกันการส่งออก IRPC Global Export Insured เป็นความร่วมมือระหว่าง ธนาคารกสิกรไทยและองค์กร Factors Chain International (FCI) ซึ่งเป็นการรวมตัวกันของธนาคารพาณิชย์ชั้นนำกว่า 250 แห่ง ใน 67 ประเทศทั่วโลก เป็นบริการที่กำลังได้รับความนิยมอย่างสูงจากผู้ส่งออกและธนาคารพาณิชย์ระดับสากล สำหรับประเทศไทย มีธนาคารกสิกรไทยเพียงแห่งเดียวที่เป็นสมาชิกของ FCI และสามารถให้บริการนี้ได้
ทั้งนี้ คาดว่าในปี 2555 จะมีมูลค่าผ่านธุรกรรมดังกล่าวนี้ ราว 1,500-2,000 ล้านบาท สำหรับการส่งออกเม็ดพลาสติกไปยังต่างประเทศ 
“การประกันความเสี่ยง IRPC Global Export Insured รูปแบบใหม่นี้จะเติมเต็มความต้องการของบริษัทฯ ในด้านการส่งออกได้ทั้งหมด เนื่องจากสามารถลดภาระการปล่อยเครดิตเทอมให้กับลูกค้า จากการร่นระยะเวลาการชำระค่าสินค้าได้เร็วขึ้น ทั้งยังช่วยลดทอนความเสี่ยงจากมูลหนี้ที่ลูกค้าไม่ชำระเงินได้อีกทางหนึ่ง ซึ่งจะส่งผลให้บริษัทฯ สามารถเพิ่มช่องทางการตลาดและลูกค้ารายใหม่ๆ ได้โดยมิต้องกังวลอีกต่อไป” นายอธิคมกล่าว 
บริการประกันการส่งออก IRPC Global Export Insured เป็นความร่วมมือระหว่างธนาคารกสิกรไทยและองค์กร Factors Chain International (FCI) ซึ่งเป็นการรวมตัวกันของธนาคารพาณิชย์ชั้นนำกว่า 250 แห่งใน 67 ประเทศทั่วโลก เป็นบริการที่กำลังได้รับความนิยมอย่างสูง จากผู้ส่งออกและธนาคารพาณิชย์ระดับสากล สำหรับประเทศไทย มีธนาคารกสิกรไทยเพียงแห่งเดียวที่เป็นสมาชิกของ FCI และสามารถให้บริการนี้ได้ ทั้งนี้บริการดังกล่าว จะช่วยเสริมสร้างความมั่นใจให้กับผู้ส่งออกในการดำเนินธุรกิจอย่างไร้กังวล เพิ่มพูนศักยภาพการแข่งขันในเวทีการค้าระดับสากล จนสามารถขยายตลาดไปยังคู่ค้าใหม่ๆ เพิ่มขึ้น โดยธนาคารคาดว่า บริการ IRPC Global Export Insured ซึ่งเป็นส่วนหนึ่งของ KValue Chain Solutions จะมีปริมาณธุรกรรมราว 1,500-2,000 ล้านบาท และจะส่งผลให้ภาพรวมของบริการประกันการส่งออก (Export Credit Insurance) ของธนาคารในปี 2555 มีมูลค่าราว 35,000 ล้านบาท
นายปรีดี กล่าวเพิ่มเติมว่า ที่ผ่านมาธนาคารกสิกรไทยได้นำเสนอนวัตกรรมบริการทางการเงินหลากหลายรูปแบบให้กับไออาร์พีซี อย่างต่อเนื่อง โดยล่าสุดก็ได้มีการพัฒนา IRPC ideal SOLUTION ในส่วนของระบบ Pro Export System ซึ่งเป็นบริการจัดการเอกสารในธุรกิจส่งออกเม็ดพลาสติกของ ไออาร์พีซี แบบออนไลน์ ช่วยลดเวลา ลดแรงงานคน และความผิดพลาดจากการเตรียมเอกสาร